stanford-oval/wikipedia huggingface dataset:
המוזיאון הלאומי הגאורגי

| --- | --- |

המוזיאון הלאומי הגאורגי בטביליסי. מעל דלת הכניסה פוסטר של מוזיאון הכיבוש הסובייטי
 מידע כללי
 סוג:  מוזיאון לאומי, קניין תרבותי 
 מיקום:  טביליסי 
 מדינה:  גאורגיה 
 הקמה ובנייה
 תקופת הבנייה:  ? – 30 בדצמבר 2004
 תאריך פתיחה רשמי:  30 בדצמבר 2004 
 קואורדינטות:  41°41′46″N 44°48′01″E﻿ / ﻿41.696046°N 44.800255°E﻿ / 41.696046; 44.800255
 אתר רשמי
  (למפת טביליסי מוגדלת) המוזיאון הלאומי הגאורגי(למפת טביליסי רגילה) המוזיאון הלאומי הגאורגי
 
המוזיאון הלאומי הגאורגי (בגאורגית: საქართველოს ეროვნული მუზეუმი, סָכַּרתווֶלוֹס אֶרוֹבנוּלי מוּזֶאוּמי) היא רשת מוזיאונים גאורגית המאגדת מספר מוזיאונים מובילים בחלקיה השונים של גאורגיה. הרשת נוסדה ב-30 בדצמבר 2004 אולם מקורה במוזיאון המחלקה הקווקזית שהוקמה בתקופת האימפריה הרוסית, בשנת 1852.
רשת המוזיאונים הוקמה במטרה לשלב את הניהול של המוזיאונים הבאים:
מוזיאון ההיסטוריה של גאורגיה בטביליסי
מוזיאון ההיסטוריה של סאמצחה-ג'אוואחתי באחלציחה
המוזיאון האתנוגרפי הפתוח של טביליסי בטביליסי
מוזיאון האמנות של גאורגיה בטביליסי וסניפים נוספים
מוזיאון הכיבוש הסובייטי בטביליסי
מוזיאון דמניסי מאגר היסטורי וארכאולוגי בדמניסי
מוזיאון ואני מאגר ארכאולוגי בואני
מוזיאון היסטוריה של טביליסי בטביליסי
מוזיאון ההיסטוריה והאתנוגרפיה של סוואנתי במסטיה
המכון לפאליאונטולוגיה -מכון לחקר המאובנים בטביליסי
מוזיאון סיר'נאר'י בסיר'נאר'י
המוזיאון נוסד במסגרת רפורמה מבנית, מוסדית ומשפטית במטרה להביא למודרניזציה בדרך ניהול רשת המוזיאונים ולהביא לתיאום בפעולות המחקר והחינוך. מאז הקמתה מנוהלת הרשת בידי פרופ' דוד לורתכיפאנידזה.
הוברטוס הייל

הוברטוס הייל (בגרמנית: Hubertus Heil; נולד ב-3 בנובמבר 1972) הוא פוליטיקאי גרמני מטעם המפלגה הסוציאל-דמוקרטית של גרמניה (SPD) המכהן כשר הפדרלי של העבודה והרווחה בקבינט הרביעי של הקנצלרית אנגלה מרקל ובקבינט הראשון של הקנצלר אולף שולץ מאז 14 במרץ 2018.
בשנים 2005–2009 כיהן הייל כמזכיר הכללי של ה-SPD. הוא התפטר בעקבות הפסד המפלגה בבחירות ב-2009. אנדריאה נאלס ירשה את מקומו. הוא חזר לתפקיד לכחצי שנה, בין יוני לדצמבר 2017. כיום הייל משמש כיו"ר ה-SPD בבראונשווייג.
ביוגרפיה

הייל נולד בהילדסהיים בשנת 1972 כבן למורה. לאחר שסיים את לימודיו בשנת 1992 בגימנסיה אם זילברקמפ בפינה, הייל גויס לשירות האזרחי האלטרנטיבי "(Zivildienst"). בשנת 1995 החל את לימודיו במדעי המדינה וסוציולוגיה באוניברסיטת פוטסדאם.
הייל הצטרף ל-SPD ב-1988 והיה פעיל באדפים הסוציאליסטיים במפלגה. בשנים 1995–1998 היה עוזר פרלמנטרי של שניים מחברי הבונדסטאג. הייל נבחר לבונדסטאג בבחירות ב-1998. כשמפלגתו הובילה את הממשלה בשנים 1998–2005 (תחת הקאנצלר גרהרד שרדר) הייל היה חבר בוועדה לענייני כלכלה. בנוסף על כך, היה ממובילי הסיעה בבונדסטאג.
בנובמבר 2005 הייל האנונימי נבחר למזכיר הכללי החדש של ה-SPD, עם 61.2% מהקולות. בתקופה זו היה ממובילי תהליך עדכון וכתיבת מצע המפלגה. התפטר מהתפקיד ב-2009. בשנים 2009–2017 כיהן הייל כסגן יושב ראש סיעת ה-SPD.
ה-SPD הצטרפו לקבינט הרביעי של מרקל לאחר בחירות 2017. בעקבות כך, הייל מונה לתפקיד שר העבודה. הייל פיקח על חיזוק זכויות העובדים שכללו אכיפת מתן ביטוח לעובדים על ידי המעסיק והעלאת הפנסיה הבסיסית לעובדים בעלי הכנסה נמוכה. הוא גם דאג לזכותם של העובדים לעבוד מהבית תוך כדי התפרצותה של מגפת הקורונה בגרמניה.
בוועידה לאומית של ה-SPD ב-2019, הייל נבחר כאחד מחמשת הסגנים של יושבי ראש המפלגה.
לקראת בחירות 2021, הייל נבחר להוביל את קמפיין ה-SPD בסקסוניה התחתונה. לאחר הבחירות, ההקנצלר החדש אולף שולץ הודיע כי הייל יישאר שר העבודה בקבינט החדש. זמן קצר לאחר מכן, הייל ביצע את החלטת הממשלה החדשה להעלות את שכר המינימום השעתי ל-12 אירו מאוקטובר 2022 ואילך. הוא גם האיץ את הנפקת אישורי ואשרות העבודה לכמה אלפי עובדי שדות תעופה זרים (בעיקר טורקים). זאת על מנת להקל על המחסור בכוח אדם במגזר התיירות לאחר מגפת הקורונה.
חיים אישיים

הייל נשוי לעורכת הדין סולוויג אורלובסקי מאז 2005. לזוג שני ילדים, בן שנולד ב-2012 ובת שנולדה ב-2014. אחיו, גיאורג הייל הוא עיתונאי בשידור הציבורי. הייל הוא פרוטסטנטי.
הערות שוליים

↑  Tobias Buck and Guy Chazan (14 March 2018), Germany’s new government: who’s who in Angela Merkel’s cabinet Financial Times.
↑  "Steinbrück und Heil geben Parteiämter auf". Der Spiegel (בגרמנית). 29 בספטמבר 2009. נבדק ב-23 ביוני 2010. {{cite web}}:  (עזרה)
↑  "- SPD-Generalsekretär und Examenskandidat". Deutschlandfunk (בגרמנית). נבדק ב-11 במאי 2020. {{cite web}}:  (עזרה)
↑  Emma Thomasson (18 September 2019), Germany backs draft law to protect parcel delivery drivers Reuters.
↑  Paul Carrel (11 November 2019), German pensions deal shows coalition is working: ruling parties Reuters.
↑  Emma Thomasson (26 April 2020), German labour minister wants to put right to home working in law Reuters
↑  SPD-Vizechefs: Kevin Kühnert bekommt mehr Stimmen als Hubertus Heil Der Spiegel, 6 December 2019.
↑  Bundestagswahl: Heil ist Spitzenkandidat der Niedersachsen-SPD Norddeutscher Rundfunk, May 29, 2021.
↑  Posaner, Joshua (8 בדצמבר 2021). "Meet Germany's new government". Politico. נבדק ב-26 בדצמבר 2021. {{cite web}}:  (עזרה)
↑  Holger Hansen (21 January 2022), Germany's minimum wage hike will not cost jobs -labour minister Reuters.
↑  Holger Hansen (3 June 2022), German lawmakers approve 100 billion euro military revamp Reuters.
↑  Klaus Lauer, Maria Sheahan and Zuzanna Szymanska (29 June 2022), Germany to fast-track foreign airport workers to ease travel chaos Reuters.
↑  SPD-Babyboom – Auch Hubertus Heil wird Vater Die Welt, 3 February 2012.
↑  Georg Heil Deutscher Fernsehpreis.
| --- | --- |
בקרת זהויות :  CiNii: DA10036671  GND: 113229232  ISNI: 0000 0000 3026 4024  LCCN: n94111809  SUDOC: 113361998  VIAF: 10520127   WorldCat (עם VIAF): 10520127
החלקה יפנית

החלקה יפנית היא שם כולל למספר תערובות כימיות המשמשות לשינוי כימי של חוט שערה קיים במסגרת החלקת שיער הנעשית במכונים לעיצוב שיער.
החלקה יפנית נבדלת מרוב ההחלקות האחרות בכך שהיא קבועה, בשל שינוי כימי פנימי של חוט שערה קיים, ולא דועכת עם הזמן. עם זאת, שיער חדש שיצמח, יצמח רגיל (לא חלק).
היסטוריה

המתכון הבסיסי של תערובת זו פותח במקור על ידי חברת יוקו (Yuko), שהיא חברת בת של חברת ההנדסה הכימית היפנית פיטן (Phiten) (אנ'), המפתחת מוצרי אופנה, בריאות, וקוסמטיקה, ואשר רשמה עליו פטנט. הפיתוח היה שיתוף פעולה בין מהנדסי הכימיה של חברת פיטן לבין אשת העסקים היפנית יוקו יאמאשיטה (אנ') במטרה לאפשר לנשים לא יפניות להשיג מראה זמני של שיער חלק מאד, אשר נפוץ טבעית בקרב נשים יפניות.
היסטוריה > פיתוחי יוקו

חברת יוקו פיתחה את סדרת "G-Cream" (המכונה בארץ בקרב ספרים "יוקו סיסטם", כלומר, "מערכת יוקו") הכוללות את הפורמולות להלן:
הפורמולה H1 (שפופרת אפורה, נקראת בעגת הספרים "יוקו סילבר") ומיועדת לשיער בריא ועקשן במיוחד, כלומר שלא עבר חמצון, צביעה, או תהליכים דומים.
הפורמולה S1 (שפופרת זהובה, נקראת בעגת הספרים "יוקו גולד"), שהיא חלשה יותר באפקט שלה, ומיועדת לשיער מעובד או פגום, או לשיער חלק יחסית.
הפורמולה Straight Duo (שפופרת סגולה-ורודה) הדומה בפעולתו לפורמולה H1 ("יוקו סילבר") אך סמיכה יותר ממנה ונוחה יותר למריחה.
כל פורמולה מותאמת לפי סוג שיער. לכל שלושת הפורמולות הללו של סדרת G-Cream יש חומר-מנטרל המתאים לכל אחת מהן. שפופרת חומר ההחלקה ושפופרת חומר המנטרל תמיד שונות זו מזו כאשר שפופרות המנטרל הן בדרך כלל בצבע לבן.
היסטוריה > תחליפים

במרוצת השנים הסדרה של חברת יוקו הועתקה ושונתה, על ידי חברות הנדסה כימית שונות. בין חברות אלו ופיתוחיהן:
חברת Q8 cosmetics אשר שפיתחה למשל את סדרת ה-"Nutristraight" הכוללת מספר מוצרים.
חברת Zotos international שפיתחה את סדרת ה-"Quantom thermal Straightener" הכוללת את הפורמולות "Normal/Resistant Formula" ו-"Color Treated Formula".
בדומה למוצרי יוקו, גם התחליפים דורשים חומר-מנטרל. עלותן של תערובות שאינן של חברת יוקו נמוכה.
תחזוק החלקה יפנית

תחזוק החלקה יפנית מתחלק לשני שלבים:
במשך 24 שעות מסיום ההחלקה יש להימנע מלאסוף את השיער בעזרת, גומיה לקוקו או בעזרת קליפסים, סיכות, וכדומה כי פעולות אלה עלולות לגרום לעיוות תוצאת ההחלקה ודבר זה מכונה בלשון ספרים מסוימים "השארת סימן". לפיכך, במשך פרק זמן זה, יש ללכת עם השיער פזור בלבד ולהימנע מאיסוף כאמור ואם שוטפים את השיער אז יש לייבשו בעזרת מייבש שיער מיד לאחר מכן.
שלב זה מתחיל מסיום השלב הראשון והוא פשוט חפיפה בשמפו נטול מלחים או מועט מלחים. שמפו טבעי ברקיחה עצמית הוא פתרון אפשרי נוסף. מי שנדרש להשתמש בשמפו רפואי בשל בעיה כמו פסוריאזיס יכול לעשות זאת ללא בעיה.
שיפוץ החלקה יפנית כושלת

כאשר מעצבי שיער שאינם מיומנים בביצוע החלקת שיער מבצעים החלקה יפנית או כאשר מעצבי שיער משתמשים בחומרים זולים יותר מחומרים קונבנציונליים, או אף בחומרים מחתרתיים, התוצאה יכולה להיות הרת-אסון.
גידול שיער להחלקה אורך לפחות חצי שנה ולפעמים אף שנה ויותר וקבלת שירותיו של מעצב שיער אשר אינו בעל מומחיות וידע בנושא החלקות שיער יכול לפגוע בתוצאה של גידול ממושך זה ואף ללא יכולת לתקן החלקה יפנית בלי גידול שיער מחדש, אך במקרים בהם כן ניתן לשפץ החלקה יפנית, הדבר יכול להתבצע דרך ביצוע החלקה יפנית בפורמולה חלשה כולל מריחה וייבוש מוקפדים יותר.
בטיחות ואתיקה בביצוע החלקה יפנית

החלקה יפנית, כמו כל החלקת שיער אחרת, אמורה להתבצע במכונים מקצועיים אשר צוות מעצבי השיער בהן מוסמך ומאומן היטב בביצוע החלקות שיער מסוג ספציפי או בכלל ומשתמש בתערובות חומרים קונבנציונליות המוכרות כבטיחותיות בשימוש נכון מצד רשויות הבריאות של המדינה בה הדבר מתבצע (לדוגמה, משרד הבריאות הישראלי).

ראוי כי אריזות חומר ההחלקה וחומר הניטרול יהיו גלויות לעיני הלקוחות ותוכנן יעורבב בסמוך ללקוח ולא מאחורי דלתיים סגורות (הן שפופרת החומר המחליק והן שפופרת החומר המנטרל, אשר תמיד צריכות להתאים זו לזו).
לחברות השונות המפתחות את פורמולות ההחלקה היפנית, כגון חברת יוקו, יש נציגויות במדינות השונות (לרוב מדובר ביבואן רשמי באותה מדינה) ויבואן זה כולל רשימת מכוני עיצוב שיער המומלצים מצידו.
לא אחת, כאשר מעצבי שיער שאינם מיומנים בביצוע החלקת שיער ביצעו החלקת שיער או השתמשו בחומרים מחתרתיים או אסורים, התוצאה הייתה רחוקה מזו שהייתה מתקבלת עם תערובת בטיחותית או שהדבר גרם נזק גופני וגרר תביעה משפטית מצד הלקוח.
ראו גם

החלקת שיער
הערות שוליים

1 2  אודות המחלקה, אתר יוקו.
1 2 3  דף המוצר באתר החברה.
↑  דף מידע נוסף המסביר על סדרת ה G-Cream.
↑  דהיינו שיער מתולתל ומקורזל, כמו גם יבש מעט למגע.
↑
↑  הכוונה לשיער בעל מרקם סימטרי יחסית כמו הנפוץ בקרב קבוצות אתניות ממרכז, ומזרח אסיה, וכן בקרב אינדיאנים-אתניים רבים
↑  מתולתל, מקורזל, גלי, חלק-מעט וחלק-מאד; לפי הערכתו של מעצב שיער מיומן ומוסמך
↑  מידע מדף באתר החברה העוסק בכל המוצרים המשמשים להחלקת שיער אותן פיתחה החברה.
↑  דף מוצרים, באתר החברה.
↑  אתר ynet, "החלקת השיער לא הצליחה - המספרה תפצה", מערכת PsakDin.co.il. פורסם ב-4 בספטמבר 2011.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
היאטוס (רומנית)

בשפה הרומנית יש היאטוסים של שתי תנועות, שלוש תנועות ואפילו ארבע תנועות, כשכל תנועה משתייכת להברה אחרת. הרצפים הארוכים נובעים בדרך כלל מצירוף קידומת הכוללת בעצמה היאטוסים, כמו -paleo או -neo למילים המתחילות בעצמן עם היאטוסים, כמו autocraţie או eugenie, וכך נוצרו מילים דוגמת neoautocraţie.
דוגמאות להיאטוסים בשפה הרומנית:
/a.a/ כמו במילה contraatac.
/a.e/ כמו במילה aer.
/a.i/ כמו במילה aici. במקביל להיאטוס זה קיים גם הדיפתונג /aĭ/ כמו במילה mai.
/a.u/ כמו במילה aur. במקביל להיאטוס זה קיים גם הדיפתונג /aŭ/ כמו במילה stau.
/e.a/ כמו במילה real. במקביל להיאטוס זה קיים גם הדיפתונג /ĕa/ כמו במילה rea.
/e.i/ כמו במילה leit. במקביל להיאטוס זה קיים גם הדיפתונג /eĭ/ כמו במילה lei.
/e.o/ כמו במילה neon. במקביל להיאטוס זה קיים גם הדיפתונג /ĕo/ כמו בשם George.
/e.u/ כמו במילה zmeură. במקביל להיאטוס זה קיים גם הדיפתונג /ĕu/ כמו במילה zeu.
/i.a/ כמו במילה premia. במקביל להיאטוס זה קיים גם הדיפתונג /ĭa/ כמו במילה chiar.
/i.e/ כמו במילה ştie. במקביל להיאטוס זה קיים גם הדיפתונג /ĭe/ כמו במילה miel.
/i.i/ כמו במילה fiinţă. במקביל להיאטוס זה קיים גם הדיפתונג /iĭ/ כמו במילה fii.
/i.o/ כמו במילה pion. במקביל להיאטוס זה קיים גם הדיפתונג /ĭo/ כמו במילה ghiol.
/i.u/ כמו במילה fiul. במקביל להיאטוס זה קיים גם הדיפתונג /iŭ/ כמו במילה fiu והדיפתונג /ĭu/ כמו במילה iubit.
//i.ɨ// כמו במילה semiînchis.
/o.a/ כמו במילה aminoacid. במקביל להיאטוס זה קיים גם הדיפתונג /ŏa/ כמו במילה oală.
/o.e/ כמו במילה poet.
/o.i/ כמו במילה asteroid. במקביל להיאטוס זה קיים גם הדיפתונג /oĭ/ כמו במילה apoi.
/o.o/ כמו במילה zoolog.
/o.u/ כמו במילה noutate. במקביל להיאטוס זה קיים גם הדיפתונג /oŭ/ כמו במילה nou.
/o.ɨ/ כמו במילה autoînsămânţare.
/u.a/ כמו במילה actual. במקביל להיאטוס זה קיים גם הדיפתונג /ŭa/ כמו במילה roua.
/u.e/ כמו במילה fluent. במקביל להיאטוס זה קיים גם הדיפתונג /ŭe/ כמו במילה western.
/u.i/ כמו במילה arcuit. במקביל להיאטוס זה קיים גם הדיפתונג /ŭi/ כמו במילה whisky והדיפתונג /uĭ/ כמו במילה cui.
/u.o/ כמו במילה fructuos.
/u.u/ כמו במילה continuu.
/u.ə/ כמו במילה continuă. במקביל להיאטוס זה קיים גם הדיפתונג /ŭə/ כמו במילה două.
/ə.i/ כמו במילה grăim. במקביל להיאטוס זה קיים גם הדיפתונג /əĭ/ כמו במילה dulăi.
/ə.o/ כמו במילה lăor.
/ə.u/ כמו במילה lăută. במקביל להיאטוס זה קיים גם הדיפתונג /əŭ/ כמו במילה rău.
/ɨ.i/ כמו במילה gâfâind. במקביל להיאטוס זה קיים גם הדיפתונג /ɨĭ/ כמו במילה gâfâi.
/ɨ.u/ כמו במילה grâul. במקביל להיאטוס זה קיים גם הדיפתונג /ɨŭ/ כמו במילה grâu.
עקיפת ההיאטוס

הקושי בביטוי ההיאטוס מוביל לעיתים לחיפוש דרכי ביטוי העוקפות אותו, חלקן תקינות וחלקן לא.
דרך תקינה לעקיפת ההיאטוס היא על ידי הקטנת תנועות למצב של חצי תנועה, כמו בדיפתונג או טריפתונג וביטוי שתי ההברות ביחד. לא כל חיבור כזה מקובל וחלקם נחשבים לצורת ביטוי שגויה. לדוגמה, במילה DE-O-DA-TĂ מחברים את שתי ההברות הראשונות להברה אחת: DEO-DA-TĂ. חיבור דומה במילים GE-O-ME-TRI-E, GE-O-LO-GI-E ו-GE-O-GRA-FI-E, אינו מקובל ונחשב לביטוי שגוי.
דרך פסולה לעקיפת ההיאטוס היא הוספת חצי תנועת i בין שתי ההברות. התופעה הזאת היא מקרה פרטי של אפנטזה  epenteza‏.
הערות שוליים

↑  Gramatica uzuală a limbii române, ACADEMIA DE ŞTIINŢE A MOLDOVEI, Institutul de Lingvistică עמוד 42 "הדקדוק השימושי של השפה הרומנית", האקדמיה למדעים של רפובליקת מולדובה, המכון לבלשנות. (ברומנית)
הוברטוס פון פילגרים

| --- | --- |

 לידה:  24 באוגוסט 1931 (בן 93) ברלין, רפובליקת ויימאר 
 מקום לימודים:  אוניברסיטת היידלברג 
 תחום יצירה:  פיסול 
 הושפע על ידי:  אריך הקל, ברנרד הייליגר 
 יצירות ידועות:  Konrad Adenauer head (Bonn) 
 פרסים והוקרה:  מסדר ההצטיינות הבווארי  עיטור  מסדר הכבוד של הרפובליקה הפדרלית של גרמניה בדרגת מפקד בכיר  אות מסדר ההצטיינות במדעים ואמנויות של גרמניה 
 חתימה:   
 
הוברטוס פון פילגרים (בגרמנית: Hubertus von Pilgrim; נולד ב-24 באוגוסט 1931) הוא אמן גרמני.
קורות חייו

פון פילגרים, יליד ברלין, למד היסטוריה, ספרות ופילוסופיה באוניברסיטת היידלברג בין השנים 1951-1954. באותה תקופה למד פיסול אצל אריך הקל (אנ'). בין השנים 1954-1960 למד פיסול אצל ברנהרד הייליגר (אנ') באוניברסיטה לאמנויות בברלין. כמו כן למד דפוס שקע בפריז אצל 
סטנלי הייטר (אנ'). בין השנים 1963-1977 לימד באוניברסיטה לאמנות בבראונשווייג. משנת 1977 עד 1995 היה פרופסור באקדמיה לאמנויות במינכן (אנ').
תחומי פעילות

פון פילגרים הוא פסל, דפס וטובע מדליות.
פון פילגרים היה סגן נשיא פור לה מריט בין השנים 2009-2013.
יצירתו

בין יצירותיו הידועות:
מטבע עם תבליט דיוקנו של הרמן הסה.
פסל של צעדת המוות מדכאו, הפסל מנציח את 7,000 אסירי צעדת המוות שיצאו ב-26 באפריל 1945 מדכאו לפהרנוולד - מחנה משנה של דכאו ששכן בעיר וולפראצהאוזן (אנ'). המקור הוצב בגאוטינג (אנ') ב-1989 לאחר שבעבודת מחקר של תלמיד תיכון בעיר נחשף סיפור צעדת המוות. בעקבות פרסום המחקר יזמה עיריית גאוטינג תחרות פסלים. מתוך 60 פסלים שהשתתפו בתחרות נבחרה יצירתו של פון פילגרים. שמונה עותקים של הפסל קיימים בכפרים ובעיירות בדרום גרמניה, בהם עברה צעדת המוות. ב-1 בנובמבר 1992 הוצב עותק תשיעי של הפסל ביד ושם.
תבליט לקפלה של הלמוט שטריפלר (Helmut Striffler).
פרוטומה של קונראד אדנאואר המוצגת בארמון שאומבורג (אנ') בבון. הפרוטומה עוצבה בהשפעת התרבות הטולטקית (אנ') של מסו-אמריקה.
עבודתו של פון פילגרים שמורה ומוצגת במוזיאון ברוקלין לאמנות ובמכון האמנות של שיקגו.
פרסים ועיטורים

פור לה מריט, 1995.
עיטור מסדר הכבוד של הרפובליקה הפדרלית של גרמניה, 1997.
עיטור מסדר ההצטיינות הבווארי (אנ'),‏ 2005.
עיטור יוהאן וייט דל (גר'),‏ 2008.
פסלו של הוברטוס פון פילגרים, "צעדת המוות מדכאו". העתק המוצב ביד ושם.
המוזיאון הלאומי לאמנות מערבית

| --- | --- |


 מידע כללי
 סוג:  מוזיאון לאמנות
 כתובת:  7-7 Ueno-koen, Taito-ku 
 מיקום:  Ueno-kōen 
 מדינה:  יפן 
 מייסדים:  Kōjirō Matsukata 
 מפעיל:  Independent Administrative Institution National Museum of Art 
 מבקרים בשנה:  1,368,703 (נכון ל־2018)
 הקמה ובנייה
 תקופת הבנייה:  ? – 1 באפריל 1959
 תאריך פתיחה רשמי:  10 ביוני 1959 
 אדריכל:  לה קורבוזיה
 קואורדינטות:  35°42′55″N 139°46′33″E﻿ / ﻿35.7153567°N 139.7758498°E﻿ / 35.7153567; 139.7758498
 www.nmwa.go.jp
 he
 
"המוזיאון הלאומי לאמנות מערבית" (ביפנית: 国立西洋美術館) הוא מוזיאון לאמנות הממוקם בפארק אואנו, ברובע טאייטו של העיר טוקיו, יפן.
ראשיתו של המוזיאון הוא באוסף האמנות המערבית של קוג'ירו מטצוקטה (Kōjirō Matsukata), שכלל כ-370 יצירות אמנות במדיה שונות. המוזיאון נפתח בשנת 1959 במבנה שתוכנן על ידי האדריכל לה קורבוזיה, והוא הוכרז ב-2016 כחלק מאתר המורשת העולמית "העבודה האדריכלית של לה קורבוזיה" ביחד עם עוד 16 מבנים וקומפלקסים שתכנן ברחבי העולם. המוזיאון מכיל יצירות אמנות שנוצרו באירופה ובארצות הברית החל מתקופת רנסאנס ועד לסוף המאה ה-20. בין היצירות הידועות עבודות של לוקאס קראנאך האב, אל גרקו, פאולו ורונזה, ג'ובאני בטיסטה טייפולו, טינטורטו, גוסטב קורבה, פול גוגן, פול סזאן, קאמי פיסארו, קלוד מונה, אדואר מאנה ורבים נוספים. בין הפריטים אוסף גדול של יצירות אוגוסט רודן, שנקנו על ידי קוג'ארו בתקופת מגוריו בפריז ונוצקו מן התבניות המקוריות של הפסלים. חלק מן העבודות, כגון "שערי הגיהנום" או "שועי העיר קאלה" מוצבים בחזית המוזיאון. המוזיאון מציג תערוכות מתחלפות שונות לצד תצוגת קבע גדולה של אוסף המוזיאון.
הוברטוס, נסיך פרוסיה

הוברטוס, נסיך פרוסיה (בגרמנית: Hubertus Prinz von Preußen; ‏30 בספטמבר 1909 – 8 באפריל 1950), היה בנו של וילהלם, נסיך הכתר של גרמניה.
ביוגרפיה

הוברטוס נולד ב-30 בספטמבר 1909 בפוטסדאם, לוילהלם, נסיך הכתר של גרמניה ולצציליה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ואנסטסיה מיכאילובנה, הדוכסית הגדולה של רוסיה.
בשנת 1918 לאחר המהפכה הגרמנית גלה אביו להולנד, אולם הוברטוס נשאר עם אמו ואחיו בפוטסדאם, ולאחר מכן הם עברו לאחוזת המשפחה בשלזיה. בשנת 1934 התגייס הוברטוס לוורמאכט, והצטרף לרגימנט הרגלים ה-8. במהלך מלחמת העולם השנייה הוא נלחם במהלך המערכה בפולין כחלק מהדיוויזיה הממונעת ה-3, אולם בשנת 1940 נהרג אחיו הבכור וילהלם, נסיך פרוסיה במהלך המערכה על צרפת, ובהלוויתו השתתפו כ-50,000 איש, דבר שהבהיר לחברי המפלגה הנאצית שעדיין יש למלוכנים תומכים רבים בגרמניה. בעקבות כך, היטלר הוציא צו שאוסר על נסיכים מבית הוהנצולרן לשרת בצבא, ובעקבות כך עבר הוברטוס שעבר קודם לכן קורס טיס לשרת כקצין תעופה בשלזיה, עד שסולק מהצבא לגמרי בשנת 1943.
לאחר תום המלחמה איבדה משפחתו את כל אחוזות המשפחה ממזרח לאודר, ובעקבות כך עבר הוברטוס לבידינגן, שם הקים יקב אירוח שהיה בניהולו. בשנת 1950 היגר הוברטוס לדרום-מערב אפריקה יחד עם אחיו פרידריך, נסיך פרוסיה, והשתקע במארינטאל, שם היו למשפחתו אחוזות עוד מימי השליטה הגרמנית באזור, ותכנן להקים חוות צאן גדולה. אולם, ב-8 באפריל אותה שנה מת הוברטוס במפתיע בווינדהוק, כתוצאה מדלקת התוספתן, ולאחר הלווייה גדולה בווינדהוק, הוא נקבר בבית הקברות המשפחתי בטירת הוהנצולרן.
משפחתו

ב-29 בדצמבר 1941 התחתן הוברטוס עם הברונית מריה פון הומבולדט-דאכרודן, אולם הוא התגרש ממנה בתחילת 1943.
ב-5 ביוני 1943 התחתן הוברטוס בשנית עם מגדלנה, נסיכת רויס-קסטריץ, בתם של היינריך העשרים ושישה, נסיך רויס-קסטריץ והרמינה, נסיכת שנבורג-ואלדנבורג, ממנה נולדו לו שתי בנות:
אנסטסיה, נסיכת פרוסיה (נולדה ב-1934), התחתנה עם אלויס קונסטנטין, נסיך לוונשטיין-ורטהיים-רוזנברג
מריה כריסטינה, נסיכת פרוסיה (1947–1966)
הוג'

| --- | --- |

מבנים בכפר לאחר כיבושו, 1948
 טריטוריה:  המנדט הבריטי המנדט הבריטי
 מחוז:  מחוז עזה
 נפה:  נפת עזה
 שפה רשמית:  ערבית
 תאריך ייסוד:  תחילת המאה ה-19
 שטח:  21,988 דונם עות'מאני (1945)
 סיבת נטישה:  מלחמת העצמאות
 תאריך נטישה:  31 במאי 1948
 יישובים יורשים:  דורות, שדרות, חוות השקמים
 דת:  מוסלמים
 אוכלוסייה:  ‏
  ‑ ביישוב לשעבר:  1,040 (1945)
 קואורדינטות:  31°30′35″N 34°37′21″E﻿ / ﻿31.50972222°N 34.6225°E﻿ / 31.50972222; 34.6225 
 אזור זמן:  UTC +2
  מפת מיקום  מפה מפורטת   (למפת מערב הנגב מוגדלת) הוג'(למפת מערב הנגב רגילה) הוג'(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הוג'(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הוג'  he tabBackground:;tabBorder:#aaa;defaultTab:0;
הגנרל הגרמני פרידריך קרס פון קרסנשטיין במחנה הצבא בהוג' במלחמת העולם הראשונה
הוג' (בערבית: هوج) היה כפר ערבי בצפון-מערב הנגב, כ-15 קילומטרים צפונית-מזרחית לעיר עזה.
הכפר מנה למעלה מ-1,000 תושבים אשר רובם התפרנסו מחקלאות. בתקופת המנדט הבריטי השתייך הכפר לנפת עזה.
היסטוריה

במקום שכנה העיר הפלישתית אוגה, שהופיעה במפת מידבא מהמאה ה-6 לספירה.
הכפר הוקם על תל בשנים 1818–1820 ידי צאלח מוצטפה ביי, שליט מחוז יפו, מתוך כוונה למשוך אליו תושבים בדואים מעזה. לשם כך חילק למתיישבים קרקעות חינם. בנוסף, הקים תחנת משטרה בכפר. באזור ישבו המטות הבדואים וחאידה וג'באראת.
בני שבט הווחאידה השתתפו במרד הפלאחים, ב-1834, ובעקבות דיכוי המרד, אלו שלא נהרגו במהלכו גורשו מן האזור.
בשנת 1838 ביקר בכפר החוקר האמריקאי אדוארד רובינסון וכתב שבתיו בנויים טיט וגרים בו בין 200 ל-300 תושבים.
ב-1863 ביקר בכפר הצרפתי ויקטור גרן וכתב שבתי הכפר עשויים לבני טיט ובסמוך לבאר מים עמוקה ראה שרידים של עמודי שיש קדומים.
דו"ח הקרן לחקר ארץ ישראל מ-1883 מציין שמדובר בכפר קטן בנוי טיט על שם הנביא הוג' ובו באר מים בעומק של כ-200 רגל.
במהלך המערכה על סיני וארץ ישראל במלחמת העולם הראשונה הקימו העות'מאנים את מסילת הרכבת מנחל שורק לעזה (כשלוחה של המסילה המזרחית) וממנה סללו שלוחה לכפר הוג' ששירתה את הכוחות הלוחמים. הכפר היה תחנת קצה וחובר למסילה דרך מסעף שהחל סמוך לכפר דיר סניד.
ב-8 בנובמבר 1917 נערך קרב סמוך לכפר בין הצבא הבריטי לכוחות העות'מאנים. הבריטים ניצחו בקרב, אולם ספגו אבדות ניכרות.
בתקופת המנדט התרחב הכפר מזרחה ומערבה. מלבד הבאר הראשית ניזון הכפר גם מבארות נוספות בוואדיות הסמוכים. כלכלת הכפר התבססה על גידול חיטה, משמש, תאנים, גפנים ושקדים.
במפקד האוכלוסין המנדטורי מ-1931 חיו בכפר 618 תושבים ב-118 בתים.
בשנת 1941 הוקם קיבוץ דורות על שטחים שנרכשו מכפריי הוג'.
בסקר הכפרים משנת 1945 נאמדה אוכלוסיית הכפר ב-810 תושבים. שטחי הכפר כללו 16,741, ו-1,011 דונמים של שטחים ציבוריים. שטחי קיבוץ דורות השתרעו על פני 4,236 דונמים. בין הכפר ליישובים היהודיים סביבו שררו יחסים תקינים והמרפאה שהוקמה בדורות באותה שנה שירתה גם את תושבי הכפר. בשנת 1946 הסתתרו בכפר אנשי ההגנה בעת חיפוש שביצעו הבריטים בדורות הסמוכה. בדצמבר 1947 נרצחו בעזה מוח'תאר הכפר ואחיו בטענת שיתוף פעולה עם היהודים.
לפי תוכנית החלוקה מ-1947 היה הכפר מיועד להכלל בשטח המדינה היהודית.
בתחילת מלחמת העצמאות, בעקבות התקדמות הצבא המצרי צפונה התקבלה ההחלטה לכבוש את הוג'.
חטיבת הנגב כבשה את הכפר ב-31 במאי 1948 וגירשה את תושביו לכפר דימרה (כיום קיבוץ ארז).
ב-4 באוגוסט פנו נציגי הקיבוצים (פרדה מדורות, גברי מניר עם ופריש מרוחמה) במכתב תלונה לבן-גוריון על אי הצדק שנעשה לכפריי הוג'. בן-גוריון כתב בתגובה שהוא מקווה שמפקדת צה"ל האחראית תמנע ממעשים בלתי-צודקים כאלה בעתיד ותפעל במידת האפשר לתקן את העוול שנגרם.
במהלך ההפוגה השנייה, בספטמבר 1948, פנו התושבים למשרד המיעוטים בבקשה לאפשר להם לשוב להוג'. השר בכור שלום שיטרית טען שהכפריים ראויים ליחס טוב כיוון שלא היו עוינים ליהודים וכיוון שגורשו בידי צה"ל. אולם הצבא סירב לאפשר חזרתם מטעמי ביטחון.
מן הכפר לא נותרו שרידים כיום, אתר מרכז הכפר נקרא "חורבת הוגה" ושוכן דרומית לכביש 334 מזרחית לשדרות. באתר קיימים שרידי בית קברות מוסלמי מן התקופה המוסלמית המוקדמת בארץ ישראל.
ראו גם

שלוחת הרכבת לכפר הוג'
הערות שוליים

↑  מתוכם 1,011 דונמים של שטחים ציבוריים
↑  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
↑  http://www.christusrex.org/www1/ofm/mad/discussion/113discuss.html
↑  עמוד 385
↑  עמוד 292
↑  עמוד 260
↑  Walid Khalidi, All that Remains, 1992, p.103
↑
↑  , האינדיפנדנט, 12 בנובמבר 2012
↑  בני מוריס, לידתה של בעיית הפליטים הפלסטינים 1947–1949, עמ' 178.